Diari Oficial de la Generalitat Valenciana


Sumari del DOGV 7389, del 27-10-2014 (2014/9724)

DECRET 183/2014, de 24 d'octubre, del Consell, pel qual es renoven, se separen i es designen vocals del Consell d'Administració de l'Autoritat Portuària d'Alacant.
-------------------------------------------------------------------------------------------------------------------------------------------------------------------

### Dades del document

Número de DOGV
:   7389

Data del DOGV
:   27-10-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/9724


Data del document
:   24-10-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Decret

Anàlisi jurídica

 Descriptors 

:   * Conselleria d'Infraestructures, Territori i Medi Ambient
    * Alacant
    * instal·lació portuària

DECRET 183/2014, de 24 d'octubre, del Consell, pel qual es renoven, se separen i es designen vocals del Consell d'Administració de l'Autoritat Portuària d'Alacant. [2014/9724]  
L'article 30.1.c del Text Refós de la Llei de Ports de l'Estat i de la Marina Mercant, aprovat pel Reial Decret Legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que els esmentats consells estaran formats, respectivament, pel president de l'entitat, el capità marítim i 13 vocals.  
  
Per mitjà del Decret 172/2010, de 22 d'octubre, del Consell, es van designar determinats vocals, entre d'altres, del Consell d'Administració de l'Autoritat Portuària d'Alacant.  
La duració de les designacions realitzades pel Decret 172/2010, de 22 d'octubre, del Consell, venç el dia 26 d'octubre de 2014, en complir-se quatre anys des de la seua entrada en vigor, i està pròxima al seu venciment, així mateix, la duració del nomenament realitzat en virtut del Decret 201/2010, de 3 de desembre, del Consell.  
D'altra banda, la designació de l'actual vocal corresponent als sectors econòmics rellevants en l'àmbit portuari es va fer pel Decret 153/2013, d'11 d'octubre, del Consell, per a la substitució del qual s'ha formulat una nova proposta per acord entre els representants de les entitats integrants dels esmentats sectors. I l'article 30.2 del citat text refós disposa que «la designació dels vocals haurà de fer-se necessàriament a proposta de les administracions públiques i entitats i organismes representats en el Consell d'Administració».  
L'apartat 2 de l'article 30 de l'esmentat Text Refós de la Llei de Ports de l'Estat i de la Marina Mercant establix que la separació i el nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen. Correspon al Consell esta competència en virtut de l'article 17.b de la Llei del Consell.  
En virtut d'això, de conformitat amb les propostes degudament formulades per les respectives enti­tats, organismes i administracions integrants del Consell d'Administració de l'Autoritat Portuària d'Alacant, a proposta de la consellera d'Infraestructures, Territori i Medi Ambient i amb la deliberació prèvia del Consell, en la reunió del dia 24 d'octubre de 2014,  
  
  
DECRETE  
  
Article 1  
Renovar la designació com a vocals del Consell d'Administració de l'Autoritat Portuària d'Alacant de:  
- Carlos Eleno Carretero, en representació de l'Administració de la Generalitat.  
- Arturo Marcos Sánchez, en representació de l'Administració de la Generalitat.  
- Juan Seva Martínez, en representació de l'Ajuntament d'Alacant.  
- Carlos Bonet Pérez, en representació sindical.  
  
Article 2  
La separació com a vocals del Consell d'Administració de l'Autoritat Portuària d'Alacant de:  
- Luisa Camy Gavilanes, en representació de l'Administració General de l'Estat.  
- Eugenio Francisco López Góngora, en representació dels sectors econòmics rellevants en l'àmbit portuari.  
  
Article 3  
Designar els següents vocals del Consell d'Administració de l'Autoritat Portuària d'Alacant:  
- Hilda Pérez Guardiola, en representació de l'Administració General de l'Estat.  
- Felipe Llorca Garrigós, en representació dels sectors econòmics rellevants en l'àmbit portuari.  
  
  
DISPOSICIÓ FINAL  
  
Este decret tindrà efectes des del dia que es publique en el Diari Oficial de la Comunitat Valenciana.  
  
València, 24 d'octubre de 2014  
  
El president de la Generalitat,  
ALBERTO FABRA PART  
  
La consellera d'Infraestructures,   
Territori i Medi Ambient,  
ISABEL BONIG TRIGUEROS